Diari Oficial de la Generalitat Valenciana


Sumari del DOGV 3183, del 13-02-1998 (1998/722)

RESOLUCIÓ de 8 de gener de 1998, del sotssecretari d'Obres Públiques, per la qual s'acorda la publicació de la concessió administrativa atorgada a la Confraria de Pescadors de Santa Pola, per a la instal·lació i explotació d'una fàbrica de gel al port de Santa Pola.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3183

Data del DOGV
:   13-02-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/722


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 8 de gener de 1998, del sotssecretari d'Obres Públiques, per la qual s'acorda la publicació de la concessió administrativa atorgada a la Confraria de Pescadors de Santa Pola, per a la instal·lació i explotació d'una fàbrica de gel al port de Santa Pola. [1998/Q722]
  
Per resolució de la Sotssecretaria d'Obres Públiques, de data 9 de juliol de 1997, es va atorgar a la Confraria de Pescadors de Santa Pola una concessió administrativa per a l'ocupació d'un edifici de 102 metres quadrats de superfície i dos trams de cargol d'Arquimedes d'un total de 18 mil·lilitres a la zona de servei del port de Santa Pola, per a la instal·lació i explotació d'una fàbrica de gel al port de Santa Pola, d'acord amb les condicions que indiquen els plecs inserits a continuació:
  
I. Plec de condicions generals
  
Aprovat per Ordre d'1 d'agost de 1996, del conseller d'Obres Públiques, Urbanisme i Transports i publicat en el Diari Oficial de la Generalitat Valenciana el 16 de setembre de 1996.
  
II. Plec de condicions particulars
  
Referides al plec de condicions generals de la concessió administrativa sol·licitada per la Confraria de Pescadors de Santa Pola per a l'ocupació d'un edifici de 102 metres quadrats de superfície i dos trams de cargol d'Arquimedes d'un total de 18 mil·lilitres a la zona de servei del port de Santa Pola per a la instal·lació i explotació d'una fàbrica de gel.
  
1. Termini
  
Aquesta concessió s'atorga durant el termini de 20 anys, comptadors des de l'endemà de la data de notificació de la resolució d'atorgament d'aquesta.
  
2. Fiança definitiva.
  
El titular de la concessió està obligat a constituir una fiança definitiva equivalent al 5% de l'import de les obres en la Tresoreria de la Generalitat, el compliment de la qual ho farà saber a aquesta administració.
  
3. Cànon.
  
El titular de la concessió pagarà en concepte de cànon i en les condicions fixades en el plec de condicions generals, la quantitat de 489.600 pessetes, calculada a raó de 4.500 PTA/m.2/any per la superfície construïda i 1.700 PTA/m.2/any per la superfície descoberta
  
4. Revisió del cànon.
  
El cànon podrà ser revisat per l'administració cada tres anys des de la vigència de la concessió, i adaptar-lo a les variacions sofertes per l'índex de preus al cosum durant aquests períodes
  
III. Prescripcions tècniques
  
1. Del projecte.
  
Les obres es realitzaran segons el projecte redactat per l'enginyer industrial, el senyor Vicente Perpiñá Rovira, amb data desembre de 1996.
  
Els dos cargols d'Arquimedes que circulen aèriament hauran de ser allotjats en un calaix amb un acabat exterior similar al dels pannells de tancament de la llotja.
  
Tant la porta doble d'accés a la sala de la planta baixa com la porta gran d'accés a la sala de màquines seran dels mateixos materials i acabat exterior que les portes que donen accés a l'edifici de la llotja.
  
2. Termini d'execució de les obres.
  
Es donarà principi a les obres dins del termini d'un mes i hauran de quedar acabades abans del termini de sis mesos, comptadors ambdós des de la data de notificació de la resolució.
  
Aquesta resolució no esgota la via administrativa. Contra ella pot interposar-s'hi un recurs ordinari davant el conseller d'Obres Públiques, Urbanisme i Transports, en el termini d'un mes, comptador des de la data de la notificació d'aquesta, sense perjudici de la utilització per l'interessat de qualsevol altre recurs que s'estime oportú.